
EXPUNEREA DE MOTIVE PRIVIND OPORTUNITATEA
PROIECTULUI DE HOTARARE

	Proiect de hotarâre privind validarea listei terenurilor disponibile şi libere de sarcini din  inventarul Municipiului Timişoara-domeniul privat, care pot fi atribuite în folosinţă gratuită potrivit Legii nr.15/2003 privind sprijinul acordat tinerilor între 18 şi 35 de ani pentru construirea unei locuinţe proprietate personală.
     Ca urmare a identificării şi inventarierii a terenurilor situate în Timişoara str. Ovidiu Balea, înscrise în C.F. nr.440964 – 440990; C.F. nr.440993 – 441054; C.F. nr.441056- C.F. nr.441065; C.F. nr.441068- C.F. nr.441072; C.F. nr.441074- C.F. nr.441075; C.F. nr.441078- C.F. nr.441100, întocmind Procesul verbal înregistrat cu numărul SC2017-5704 din 28.03.2017, de către comisia nou constituită în baza Dispoziţiei Primarului nr.29 din 11.01.2017, în temeiul prevederilor H.G. nr.896 din 29.07.2003 pentru aprobarea Normelor metodologice;
     Comisia pentru punerea în aplicare a prevederilor Legii nr.15/2003, privind sprijinul acordat tinerilor între 18 şi 35 de ani pentru construirea unei locuinţe proprietate personală, doreste sa atribuie aceste parcele solicitanţilor care au depus cereri conform regulamentului stabilit prin HCLMT nr.193/15.11.2016.
      Scopul acestei acţiuni este de a sprijini tinerii din Timişoara  la edificarea unor locuinţe decente cu costuri reduse, având în vedere gratuitatea terenului pe durata existenţei construcţiei.
       Parcelele înscrise în cărţile funciare mai sus menţionate sunt în proprietatea Municipiului Timişoara se află situate pe str. Ovidiu Balea  si au suprafata cuprinsă între 276 şi 252 mp. 
        Având  in vedere cele de mai sus, considerăm oportună validarea acestor parcele pentru punerea în aplicare a prevederilor Legii nr.15/2003, privind sprijinul acordat tinerilor între 18 şi 35 de ani pentru construirea unei locuinţe proprietate personală .

